سولات “كود” عزيز الرباح، وزير الطاقة والمعادن والماء والبيئة، على واش غادي يترشح فـ الانتخابات التشريعية الجاية لكن المسؤول الحكومي اللي كيترشح ديما ف القنيطرة قال بأن هادشي مزال متحسم. وأوضح الوزير الرباح، في تصريح لـ”كود”، قائلاً: “الحزب هو من يقرر بالمساطر الضبوطة، والحزب عندو مؤسسات ومساطر ماشي حنا ففيرمة” ثم اضاف ل”كود” “دابا مازال ما تحسم والو”. جواب كيخلي خبار عبد الله الكوزي الصحافي ف”الصباح” اللي نشرنها فصفحتو الخاصة شادة. الصحافي قال “عزيز رباح يتنازل لصهره أحمد الهيقي لقيادة لائحة المصباح في الانتخابات الجماعية بدائرة القنيطرة، ورشيد بلمقيصية لقيادة اللائحة المحلية لتشريعيات 2021”. يمكن ماشي غير هو اللي ما غاديش يقود لائحة حزبو. وزراء اخرين من البي جي دي يقدرو ما يتقدموش فالانتخابات التشريعية المقبلة. 
واش الرباح ما غاديش يترشح فالقنيطرة وجاب فبلاصتو نسيبو؟ ها جوابو فـ”كود”